নতুন দিল্লীঃ বিত্ত মন্ত্ৰী নিৰ্মলা সীতাৰমণে যোৱা ১ ফেব্ৰুৱাৰীত দাখিল কৰা বাজেটত ভাৰতীয় জীৱন বীমা নিগম পৰ্যায়ক্ৰমে ব্যক্তিগত খণ্ডৰ হাতলৈ যোৱাতো একপ্ৰকাৰ স্পষ্ট হৈ পৰে। চৰকাৰী বীমা প্ৰতিষ্ঠানটোক এনেদৰে ব্যক্তিগতকৰণ কৰিবলৈ লোৱা সিদ্ধান্তই বীমা ধাৰকসকলক হতাশ কৰি তোলাৰ সময়তে শনিবাৰৰ বাজেটে আশাৰ খবৰ কঢ়িয়াইছে বেংকৰ গ্ৰাহকসকললৈ।
নতুন দিল্লীঃ কেন্দ্ৰত দ্বিতীয়বাৰ ক্ষমতালৈ অহাৰ পিছতে ব্যক্তিগতকৰণক অধিক প্ৰাধান্য দিবলৈ উঠি-পৰি লাগিছে নৰেন্দ্ৰ মোদী নেতৃত্বাধীন বিজেপি চৰকাৰখন। এই অনুযায়ী এইবাৰৰ বাজেট ভাষণত দেশৰ বৃহত্তম বীমা সংস্থা ভাৰতীয় জীৱন বীমা নিগম (LICI)ৰ নিজৰ অংশীদাৰিত্ব বিক্ৰী কৰাৰ প্ৰস্তাৱ আগবঢ়াইছে বিত্তমন্ত্ৰী নিৰ্মলা সীতাৰমণে। উক্ত প্ৰস্তাৱত IPO-ৰ মাধ্যমেৰে চৰকাৰে LICIত থকা নিজৰ অংশীদাৰিত্ব বিক্ৰী কৰাৰ কথা কোৱা হৈছে।
গুৱাহাটীঃ বহু ঘাত-প্ৰতিঘাতৰ মাজেৰে তৃতীয় বৰ্ষ সম্পূৰ্ণ কৰি চতুৰ্থ বৰ্ষত ভৰি থলে News Next One-এ। ২০১৭ চনৰ আজিৰ দিনটোতে News Next One-ৰ ৱেবছাইটযোগে আনুষ্ঠানিকভাৱে বাতৰি প্ৰকাশ আৰম্ভ হৈছিল। ২০১৬ চনৰ ১ অক্টোবৰৰ পৰা প্ৰাৰম্ভিক কাম-কাজ আৰম্ভ কৰাৰ অন্তত ২০১৭ চনৰ ২৯ জানুৱাৰীৰ দিনা কেৰিয়াৰ কনছালটেণ্ট তথা বিশিষ্ট লেখক ড০ বুলজিৎ বুঢ়াগোহাইয়ে কেবাগৰাকী বিশিষ্ট ব্যক্তিৰ উপস্থিতিত মাউছত ক্লিক কৰি মুকলি কৰিছিল News Next One-ৰ ৱেবছাইট www.newsnextone.com।
কোকৰাঝাৰঃ নতুন দিল্লীত তৃতীয় বড়ো শান্তি চুক্তি স্বাক্ষৰিত হোৱাৰ পিছতে বিটিএডিত ব্যাপক আনন্দৰ জোঁৱাৰ উঠিছে। বিটিএডিৰ চাৰিওখন জিলাৰ বিভিন্ন প্ৰান্তত চুক্তি স্বাক্ষৰৰ পিছতে ফটকা ফুটাই জনতাই আনন্দ উলাহ কৰাৰ সমান্তৰালভাৱে আজি পুৱাৰে পৰা এবছুৰ কোকৰাঝাৰস্থিত মুখ্য কাৰ্যালয়ত ব্যাপক আনন্দ উলাহ পৰিলক্ষিত হয়। জনতাই খাম, চিফুঙৰ তালে তালে বাগৰুম্বা নৃত্য প্ৰদৰ্শন কৰি এক উৎসৱমুখৰ পৰিৱেশৰ সৃষ্টি কৰে।
মুম্বাইঃ 'তানাজীঃ দ্য আনছাং ৱেৰিয়ৰ' চিনেমাখনত ইতিহাসক বিকৃতভাৱে উপস্থাপন কৰা হৈছে। এই মন্তব্য কৰিছে চিনেমাখনৰ এটি অন্যতম গুৰুত্বপূৰ্ণ চৰিত্ৰত অভিনয় কৰা অভিনেতা ছঈফ আলী খানে। প্ৰতিষ্ঠিত সাংবাদিক অনুপমা চোপ্ৰাৰ সৈতে হোৱা এক সাক্ষাৎকাৰত অভিনেতাগৰাকীয়ে কয় যে উদয়ভান ৰাথোৰৰ চৰিত্ৰটোৰ প্ৰতি তেওঁ আকৰ্ষিত হৈ পৰিছিল আৰু সেয়ে অভিনয় কৰাৰ পৰা নিজকে বিৰত ৰখাৰ কথা মনলৈ নাহিল।
জম্মুঃ সৰ্বোচ্চ ন্যায়ালয়ৰ নিৰ্দেশৰ পিছতে জম্মু আৰু কাশ্মীৰত প্ৰায় ৫ মাহৰ অন্তত মুকলি কৰি দিয়া হৈছে প্ৰিপেইড মোবাইল সংযোগৰ ভইচ কল আৰু এছএমএছ সেৱা। যোৱা আগষ্ট মাহত কেন্দ্ৰীয় শাসিত অঞ্চললৈ অৱনমিত কৰা হোৱা ৰাজ্যখনৰ প্ৰশাসনে সদৰী কৰা মতে কাশ্মীৰ উপত্যকাত দুখন জিলাত এই সেৱা পুনৰ আৰম্ভ কৰা হৈছে।
জম্মুত আয়োজিত এক সংবাদমেলত শীৰ্ষ বিষয়া ৰোহিত কাঞ্চালে জনোৱা মতে কিছু বাধ্য-বাধকতাৰ মাজেৰে কাশ্মীৰ উপত্যকাৰ বন্দিপৰা আৰু কুপৱাৰা জিলাত আৰু জম্মুৰ আন ১০খন জিলাত পোষ্টপেইড ছিম কাৰ্ডত ২জি ইণ্টাৰনেট সেৱা পুনৰ প্ৰদানৰ ব্যৱস্থা কৰা হৈছে।
নতুন দিল্লীঃ দেশত অৰ্থনৈতিক মন্দাৱস্থা অব্যাহত থকাৰ মাজতে ভূতৰ ওপৰত দানহ হৈ পৰিছে মুদ্ৰাস্ফীতি। সৰ্বাসাধাৰণৰ মূৰত ৰামটাঙোন শোধাই বিগত ৫ বছৰৰ ভিতৰত এতিয়া মুদ্ৰাস্ফীতিয়ে গঢ়িছে অভিলেখ। প্ৰকাশিত বাতৰি অনুযায়ী ২০১৯ বৰ্ষৰ ডিচেম্বৰত খুচুৰা মুদ্ৰাস্ফীতিৰ হাৰ বৃদ্ধি পাই হৈছেগৈ ৭.৩৫ শতাংশ। নৱেম্বৰ মাহত এই হাৰ আছিল ৫.৫৪ শতাংশ। অৰ্থাৎ এমাহৰ ভিতৰতে খুচুৰা পণ্যৰ মূল্যবৃদ্ধি হৈছে ১.৮১ শতাংশ।
গুৱাহাটীঃ চাওতে চাওতে আহি পালে হেঁপাহৰ ভোগালী। পিছে এইবাৰ ক'তোৱেই নাই ভোগালীৰ সেই প্ৰাণভৰা উছাহ। বিপৰীতে ভোগালী বিহু হৈ পৰিছে প্ৰতিবাদৰ আন এক নাম। ইতিমধ্যে সদৌ অসম ছাত্ৰ সন্থাই কেন্দ্ৰই অধিসূচনাৰ জৰিয়তে ১০ জানুৱাৰীৰ পৰা বলৱৎ কৰা নাগৰিকত্ব সংশোধনী আইনখনক জাতিধ্বংসী আখ্যা দি প্ৰতিটো মেজিৰ জুইত উক্ত আইনখনৰ প্ৰতিলিপি দাহ কৰিবলৈ আহ্বান জনাইছে অসমবাসী ৰাইজক।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
